Virallinen lehti nro C 323 , 21/10/1998 s. 0024



KIRJALLINEN KYSYMYS E-0090/98 komissiolle esittäjä(t): Sérgio Ribeiro (GUE/NGL) (30. tammikuuta 1998) Aihe: Pedofiliatapaukset Madeiran itsehallintoalueella Portugalissa, seksiturismi ja kansainväliset verkostot Jo ainakin 7 vuoden ajan on tullut julkisuuteen kanteluita, jotka todistavat, että Madeiran itsehallintoalueella esiintyy lapsiin sekaantumista ja lasten hyväksikäyttötapauksia. Jotkut näistä tapauksista on annettu Interpolin tietoon. Kuitenkaan tänä aikana ei ole tehty mitään tapahtumien vakavuuden selvittämiseksi, tätä inhottavaa toimintaa ei ole pysäytetty, syyllisiä ei ole saatettu edesvastuuseen eikä heitä ole rangaistu mitenkään, Madeiran aluehallituskin on julkaissut tiedonantoja, joissa pyritään mitätöimään ja jopa kieltämään tapahtunut, vaikka siitä on runsaasti todisteita. Viime päivinä tiedotusvälineissä on esitetty reportaaseja, joissa tuodaan ilmi lapsiprostituution olemassaolo, alaikäisiin kohdistuneita seksuaalisia hyväksikäyttötapauksia ja pornografisten elokuvien tuotantoa, jossa osallisina on ollut 8-13 vuotiaita lapsia, jotka on tunnistettu madeiralaisen Lobosin kunnan asukkaiksi; eräässä näistä elokuvista 4-vuotias lapsi raiskattiin ja häntä kidutettiin. Nämä uudet todisteet kertovat selvää kieltään seksiturismin olemassaolosta ja on luultavaa, että kyseessä on kansainvälinen verkosto, jolla on keskuksia, yhteyksiä ja rikoskumppaneita eri Euroopan unionin jäsenvaltioissa. Tapahtumien äärimmäisen vakavuuden sekä kansainvälisistä ja Euroopan laajuisista yhteyksistä esitettyjen perusteltujen epäilysten vuoksi kysyn komissiolta, onko se valmis turvautumaan kaikkiin yhteisön hallussa oleviin keinoihin, joilla voidaan kannustaa ja edistää yhteistyötä ja tämän vitsauksen kitkemiseksi vaadittavien kansallisten toimien koordinaatiota Euroopan parlamentin viime marraskuussa hyväksymässä päätöslauselmassa vaaditulla tavalla. Portugalissa ja etenkin Madeiralla toimivista rikollisiin ryhmittymiin ja alueen tilanteeseen viitaten kysyn komissiolta pitääkö se tarpeellisena ja kiireellisenä koordinoida Portugalin viranomaisten kanssa toimia, joilla tämä yleistä mielipidettä kauhistuttanut asia tuodaan julkiseksi ja jotka osaltaan vaikuttaisivat vastuullisten selvittämistä. Tapahtunutta ei voida peitellä vetoamalla häpeällisesti matkailusta saataviin valuuttatuloihin eikä voida estää syyllisten syyttömäksi julistamista poliisitutkinnan ja oikeusmenettelyjen vaikeuden takia? Komission jäsenen Anita Gradinin komission puolesta antama vastaus (17. maaliskuuta 1998) Komissio tuntee arvoisan parlamentin jäsenen tavoin syvää vastenmielisyyttä kaikkea lasten seksuaalista väärinkäyttöä ja hyväksikäyttöä kohtaan. Tällaisten rikollisten pidättäminen ja syytteeseen asettaminen kuuluu kyseisten jäsenvaltioiden lain- ja oikeudenkäytöstä vastaaville viranomaisille. Komissio haluaa kuitenkin kiinnittää arvoisan parlamentin jäsenen huomiota neuvoston 24. helmikuuta 1997 hyväksymään ihmiskaupan ja lasten seksuaalisen hyväksikäytön vastaiseen yhteiseen toimintaan ((EYVL L 63, 4.3.1997. )). Tässä yhteisessä toiminnassa jäsenvaltioiden edellytetään tarkistavan nykyiset lakinsa ja käytäntönsä sen varmistamiseksi, että I osaston B kohdassa (johon parlamentin jäsenen mainitsemat rikokset kuuluvat) tarkoitetut menettelyt säädetään rangaistaviksi ja että niistä säädetään tehokkaat, oikeasuhtaiset ja vakuuttavat rangaistukset. Euroopan huumeyksikkö, Europolin edeltäjä, on toimivaltainen vakavissa rikostapauksissa, joihin liittyy ihmiskauppaa ja joihin kytkeytyy kaksi tai useampia jäsenvaltioita. Yksikkö on jo puuttunut asiaan, erityisesti useissa lapsipornografiaan liittyvissä tapauksissa. Komissio tukee STOP-ohjelman ja DAPHNE-aloitteen kautta viranomaisia ja ammattityöntekijöitä sekä valtioista riippumattomia ja vapaaehtoisjärjestöjä niiden lasten seksuaalisen hyväksikäytön vastaisessa toiminnassa. Komission lapsiseksimatkailua ja sitä vastaan suunnattuja laajamittaisia toimenpide-ehdotuksia koskeva kokonaisstrategia on esitetty 27. marraskuuta 1996 annetussa komission tiedonannossa lapsiseksimatkailun torjunnasta ((KOM(96) 547 lopull., EYVL C 3, 7.1.1997. )). Euroopan parlamentin 6. marraskuuta 1997 antama päätöslauselma ((Vielä julkaisematon. )) ja neuvoston 26. marraskuuta 1997 antama julistus osoittavat, että tiedonannosta vallitsee laaja yksimielisyys. Lapsiseksimatkailun vastaisia toimia koskevien ehdotusten täytäntöönpano on aloitettu 1997. On muun muassa päätetty käynnistää aloite, jonka tavoitteena on vahvistaa kansallisten lapsiseksimatkailun vastaisten tiedotuskampanjoiden koordinointia EU:ssa. Yhteisrahoituksen piiriin valituissa tiedotushankkeissa on tällä hetkellä mukana sekä valtioista riippumattomia järjestöjä että matkailualan ammattitoimijoita. Lisäksi suunnitteilla on käynnistää lapsiseksimatkailua koskeva Eurobarometri-tutkimus, jonka tulokset voisivat sekä edistää tietoisuuden lisäämistä että helpottaa lapsiseksimatkailukohteiden löytämistä.